# keid-all
## Brezhoneg
### Etimologiezh

    Diwar keit hag all.

### Adverb

keid-all /kɛjˈdal:/
* Adverb lec'h : bezañ, chom, mont, dont keid-all : ken pell.
** Mont keid all eus ar gêr evit koll e amzer. Kanaouenn
** Sane. — Mat eo ! Herve ! Asa, red eo evelato e vije trôet spered va zad paour e dour, evit mont keit-all diouz ar gear da glask unan da ober skol d'in, [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 5.)
** — [...]. Petra, emean, pan oun deut keit-all, n'hallan ken souzan ! [...]. — (Erwan ar Moal, Pipi Gonto, Kemper, 1925, p. 93.)
** — « [...]. Ha perak an diaoul on-me bet ken diot da vont keid-all da glask ur wreg, pa 'm bije kavet dre amañ koulz ha gwelloc'h un tamm brav ? [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 58.)
** [...] d'ur pardoner hag a oa deuet eus keid-all da bediñ ar Werc'hez hag a vije bet eürus-bras da vezañ test eus unan nemetken eus he burzhudoù kaer. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 49.)
* Adverb amzer : bezañ keid-all (oc'h ober udb), chom keid-all (da ober udb ) :ken pell.
** [...], dre an abeg ma 'z on chomet keid-all da gontañ deoc'h ul lodenn eus ar pezh a zo c'hoarvezet en eskopti Treger. — (Lan Inizan, Emgann Kergidu 1, Brest, 1877, eil emb. Al Liamm 1977, p. 117.)
** — [...]. Mez ne c'houzoun ket perak e choman keit-all da gomz oc'h tud hag o deuz kollet ho fenn ; [...] ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 67.)
** Perak en deus Doue gortozet keit-all a-raok digas e Vab? Buhez ar Sent, 1912, p 876
** Ne oan ket bet keid-all o tresañ kirri evel ma oan bet en deiz all. — (Jules Gros, Le trésor du breton parlé Deuxième Partie, 1970, p. 15.)
** War-sav e c'hallez chom keid-all ? — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 173.)
** Yann ger, pelec'h out bet, keit-all 'zo ac'h eus va c'huitaet? — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 268.)
** Pelec'h e oac'h chomet keid-all ? — (Jules Gros, Le trésor du breton parlé Troisième Partie, 1974, p. 143.)
** “Rak, emezo, ma'z eus iliav keit-se 'zo war an ti-forn, ne vint ket lezet keid-all, pa ouzomp pegen aes eo troc'hañ anezho.” — (Marsel Klerg, Faltazi an amzerioù kent, Mouladurioù Hor Yezh, 1999, p. 147.)
* abaoe keid-all
** Daoust da doull an nor bezañ hanter zis-mantret abaoe keid-all, [...]. — (Jakez Riou, An Ti Satanazet, Skridoù Breizh, 1944, p. 45.)
Patrom:-dvr
* keid-all amzer
* keid-all zo

#### Troidigezhioù

* saozneg : so far ; so long
* galleg : si loin ; si longtemps